**PÁLYÁZATI FELHÍVÁS**

**2024. évi önerős lakossági komposztáló keret igénylésére**

**Budapest Főváros XV. kerületi Önkormányzat önerő hozzájárulás vállalásával pályázatot hirdet komposztáló keret igénylésére**

**1) A pályázat célja, keretösszege**

A lakosság környezettudatos szemléletének elősegítése, növelése, a zöldhulladék helyben hasznosítása, minimális lakossági önerő vállalásának feltételével.

A pályázaton elnyerhető műanyag komposztáló keret, több mint 300 literes, aljzattal rendelkező eszköz.

A pályázat keretösszege bruttó 3.810.000 Ft, a szükséges forrás a 2024. évi költségvetésről szóló 1/2024. (I.15.) önk. rendelet 10. melléklet, Köztisztasági feladatok, Egyéb dologi kiadások során rendelkezésre áll.

**2) A pályázók köre, önerő mértéke**

A pályázati részvétel feltétele, hogy a pályázó rendelkezzen a XV. kerületben kertes ingatlannal, vagy kerttel, telekkel, melyen zöldhulladék keletkezik. (tulajdonos / haszonélvező / bérlő / használó stb. jogcímen). Kizárólag úszótelekkel rendelkező társasház nem nyújthat be pályázatot.

Pályázatot nyújthat be:

- magánszemély;

- társasház, lakásszövetkezet (a közgyűlés döntése alapján);

- nonprofit szervezet (egyház, alapítvány, egyesület stb.);

- intézmény;

- gazdasági társaság.

**Ingatlanonként 1 db komposztáló keret igénylésére van lehetőség.** Azok a lakosok is pályázhatnak, akik már kaptak az előző években komposztáló keretet. Ennek oka, hogy hatékonyabb a komposztálás folyamata kétrekeszes rendszer alkalmazásával. Azonban azok a pályázatok élveznek prioritást, akik még nem nyertek az előző években. **A korábbi években beadott kérelmeik alapján már két komposztáló keretben részesülők újabbat nem igényelhetnek.**

A pályázónak a pályázat elbírálása után, a komposztáló keretek kiosztásának megkezdése előtt kell a pályázati önrészt megfizetnie, melynek összege 2024-ben **3.000 Ft/komposztáló keret.**

**3) A pályázat benyújtásának módja**

Az igényeket a jelen felhívás mellékletét képező Pályázati adatlap kitöltésével, és határidőn belül **1 példányban** történő benyújtásával kell előterjeszteni.

A kérelmeket – a rendelkezésre álló keretösszeg erejéig – folyamatosan fogadja be az Önkormányzat.

Társasházak és lakásszövetkezetek esetében közgyűlési határozat szükséges, melyben a lakóközösség vállalja jelen pályázati adatlapon közölt lakossági önrész egyösszegű befizetését.

Az erről szóló határozatot szükséges a pályázathoz mellékletként csatolni.

**Benyújtás helye**:

|  |  |
| --- | --- |
| **Személyesen:** | Budapest Főváros XV. kerületi Polgármesteri Hivatal**Ügyfélszolgálat**1153 Bp. Bocskai u. 1-3. (bejárat az Illyés Gyula utcai sarok) |
| **Postán:** | Budapest Főváros XV. kerületi Polgármesteri Hivatal**Városgazdálkodási Főosztály**1153 Bp. Bocskai u. 1-3. |
| **Elektronikusan:** | **palyazatvgf@bpxv.hu** **e-mail címen** |

**4) Pályázat benyújtásának határideje:**

A közlemény megjelenésének napjától, **2024. május 8-tól** **a pályázati keret kimerüléséig**, legkésőbb **2024. május 30-ig.**

A határidő lejárta után nem áll módunkban a pályázatot figyelembe venni.

A pályázati kiírás a költségkeret kimerülése esetén a benyújtási határidő lejárta előtt közlemény formájában lezárul, ami a Polgármesteri Hivatal Ügyfélszolgálatán, valamint az Önkormányzat honlapján kerül közzétételre (www.bpxv.hu).

**5) Döntéshozatal**

A pályázatokat a Képviselő-testület Kerületfejlesztési Bizottsága bírálja el.

Elbírálás határideje:

A Kerületfejlesztési Bizottság a munkarendjéhez igazodva bírálja el a pályázatokat.

A pályázók a döntésről az elbírálást követő 15 munkanapon belül értesítést kapnak.

Érvénytelen a pályázat:

- ha a pályázat benyújtásának kezdő időpontja előtt beérkezik;

- ha a Pályázati adatlap kitöltése hiányos, és a hiánypótlási felhívásban megjelölt határidőig az abban foglaltaknak a Pályázó nem tesz eleget.

**6) Értesítés a lakossági önrész teljesítésének módjáról**

A pályázati adatlapon a pályázó nyilatkozik arról, hogy az őt terhelő önrészt egy összegben, a komposztáló keret kiosztását megelőzően az Önkormányzat részére befizeti.

Pozitív elbírálás esetén a pályázó az írásbeli értesítésben megadott számlaszámra átutalással a Budapest XV. Kerületi Önkormányzat **11784009-15515005-00930000** számú számlájára teljesíti a pályázati önerő összegét (3000 Ft). Átutalás esetén a Közlemény rovatban fel kell tüntetni a Pályázó nevét és a „komposztáló keret - önrész” utalási címet.

**7) A Komposztáló keretek kiosztásának módja**

A nyertes pályázó a komposztáló keretet - az önerő befizetését és az oktatáson történt részvételt követően - előre egyeztetett időpontban, a PALOTA HOLDING Zrt. telephelyén vagy előre egyeztetett helyszínen veheti át, átvételi elismervény ellenében.